Neuvoston 28 päivänä kesäkuuta 1999 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 26/1999 Euroopan parlamentin ja neuvoston päätöksen N:o ./1999/EY tekemiseksi kulttuuriyhteistyön yhtenäisen rahoitus- ja ohjelmointivälineen perustamisesta (Kulttuuri 2000 -ohjelma)



Virallinen lehti nro C 232 , 13/08/1999 s. 0025



Neuvoston 28 päivänä kesäkuuta 1999 vahvistama YHTEINEN KANTA (EY) N:o 26/1999 Euroopan parlamentin ja neuvoston päätöksen N:o .../1999/EY tekemiseksi kulttuuriyhteistyön yhtenäisen rahoitus- ja ohjelmointivälineen perustamisesta (Kulttuuri 2000 -ohjelma) (1999/C 232/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 151 artiklan 5 kohdan ensimmäisen luetelmakohdan, ottavat huomioon komission ehdotuksen(1), ottavat huomioon alueiden komitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat, että 1) kulttuurilla on suuri itseisarvo kaikille Euroopan kansoille, se on olennainen osa Euroopan yhdentymistä, ja se vahvistaa osaltaan eurooppalaisen yhteiskuntamallin vakiintumista ja elinvoimaa sekä yhteisön vaikutusta kansainvälisesti, 2) kulttuuri on sekä taloudellinen että sosiaaliseen integroitumiseen ja kansalaisuuteen vaikuttava tekijä; sillä on siten merkittävä tehtävä siinä, miten suhtaudutaan yhteisön kohtaamiin uusiin haasteisiin, kuten globalisaatio, tietoyhteiskunta, sosiaalinen yhteenkuuluvuus tai työpaikkojen luominen, 3) sen seurauksena, että kulttuurin merkitys eurooppalaiselle yhteiskunnalle kasvaa ja yhteisö kohtaa uusia haasteita 2000-luvun kynnyksellä, on tärkeätä lisätä yhteisön toiminnan tehokkuutta ja yhtenäisyyttä kulttuurin alalla aikaansaamalla sille yhtenäiset ohjelmointi- ja rahoituspuitteet vuosiksi 2000-2004 muistuttaen samalla sen tarpeellisuudesta, että kulttuuri otetaan yhä laajemmin huomioon yhteisön muissa politiikoissa; neuvoston 22 päivänä syyskuuta 1997 tekemässä päätöksessä Euroopan kulttuuritoiminnan tulevaisuudesta(4) kehotetaan komissiota tekemään ehdotuksia perustamissopimuksen 151 artiklan täytäntöönpanemiseen tähtäävän yhtenäisen rahoitus- ja ohjelmointivälineen perustamisesta, 4) jos kansalaisten toivotaan tukevan yhteisen Euroopan rakentamista ja osallistuvan täysimääräisesti siihen, on tarpeen enemmän korostaa heidän yhteisiä kulttuuriarvojaan ja -juuriaan keskeisenä tekijänä heidän identiteettiään ja kuulumistaan vapauteen, demokratiaan, suvaitsevaisuuteen ja solidaarisuuteen perustuvaan yhteiskuntaan; yhteisössä on tarpeen saavuttaa parempi tasapaino talouden ja kulttuurin välillä siten, että kyseiset osa-alueet voivat täydentää ja tukea toisiaan, 5) perustamissopimuksella Euroopan unionin tehtäväksi asetetaan yhtä tiiviimmän Euroopan kansojen välisen liiton luominen sekä myötävaikuttaminen siihen, että jäsenvaltioiden kulttuurit kehittyvät kukoistaviksi pitäen arvossa niiden kansallista ja alueellista monimuotoisuutta ja korostaen samalla niiden yhteistä kulttuuriperintöä; erityistä huomiota olisi kiinnitettävä Euroopan pienten kulttuurien ja vähemmän puhuttujen kielten aseman turvaamiseen, 6) tämän vuoksi yhteisö on sitoutunut toimimaan Euroopan kansojen yhteisen kulttuurialueen kehittämiseksi, joka olisi avoin ja monimuotoinen ja perustuisi toissijaisuusperiaatteen noudattamiseen, kaikkien kulttuurialalla toimivien väliseen yhteistyöhön, ja kulttuuritoimintoja suosiviin lainsäädäntöpuitteisiin, ja jossa kunnioitetaan kulttuurista monimuotoisuutta ja otetaan kulttuurinen ulottuvuus osaksi muita yhteisön politiikkoja perustamissopimuksen 151 artiklan 4 kohdan mukaisesti, 7) Euroopan kansojen yhteisen kulttuurialueen tekemiseksi eläväksi todellisuudeksi olisi tuettava luovaa toimintaa, edistettävä eurooppalaisen ulottuvuuden omaavan kulttuuriperinnön arvostusta ja Euroopan kansojen keskinäistä kulttuurin ja historian tuntemusta sekä suosittava kulttuurivaihtoa kulttuuritietouden levittämiseksi ja yhteistyön ja luovan toiminnan aikaansaamiseksi, 8) tässä yhteydessä olisi edistettävä lisääntyvää yhteistyötä kulttuurialan toimijoiden kanssa kannustamalla näitä tekemään yhteistyösopimuksia yhteisten toimien toteuttamiseksi, tukemalla tarkemmin kohdennettuja, leimallisesti eurooppalaisia toimia, tukemalla erityisiä ja innovatiivisiatoimia ja edistämällä euroopanlaajuisesti kiinnostavia aiheita koskevien tietojen vaihtoa ja keskustelua, 9) päätöksellä N:o 719/96/EY(5), päätöksellä N:o 2085/97/EY(6) ja päätöksellä N:o 2228/97/EY(7) perustetuilla Kaleidoskooppi-, Ariane- ja Rafael-kulttuuriohjelmilla on saavutettu ensimmäinen myönteinen vaihe yhteisön kulttuuria tukevien toimien täytäntöönpanossa, mutta yhteisön kulttuuripanosta on selkiinnytettävä ja vahvistettava näiden ohjelmien arvioinnin ja tulosten perusteella, 10) komission tiedonannon "Agenda 2000" mukaisesti yhteisön tasolla toteutettavien toimien tehokkuutta olisi lisättävä, erityisesti siten, että keskitetään sisäisiin politiikkoihin, mukaan kulttuuritoiminta, käytettävissä olevia varoja, 11) on saatu runsaasti kokemuksia, erityisesti ensimmäisten kulttuuriohjelmien arvioinnista, kaikkien asianosaisten laajasta kuulemisesta sekä 29 ja 30 päivänä tammikuuta 1998 järjestetyn Euroopan unionin kulttuurifoorumin tuloksista, 12) yhteisön kulttuuritoiminnassa olisi otettava huomioon kunkin kulttuurin alan erityisluonne ja siitä johtuvat erityistarpeet, 13) Kööpenhaminassa 21 ja 23 päivänä kesäkuuta 1993 kokoontuneen Eurooppa-neuvoston päätelmissä kehotetaan avaamaan yhteisön ohjelmat niille Keski- ja Itä-Euroopan maille, jotka ovat tehneet assosiaatiosopimukset; yhteisö on tehnyt tiettyjen kolmansien maiden kanssa yhteistyösopimuksia, joissa on kulttuuria koskevia määräyksiä, 14) tämän vuoksi tällä päätöksellä perustetaan kulttuuriyhteistyötä varten yhtenäinen rahoitus- ja ohjelmointiväline, nimeltään Kulttuuri 2000 -ohjelma 1 päivän tammikuuta 2000 ja 31 päivän joulukuuta 2004 väliseksi ajaksi. 15) tällä päätöksellä vahvistetaan ohjelman rahoituspuitteet ohjelman koko keston ajaksi, ja se on Euroopan parlamentin, neuvoston ja komission 6 päivänä maaliskuuta 1995(8) antaman julistuksen 1 kohdan mukaisesti ensisijaisena ohjeena budjettivallan käyttäjälle vuosittaisessa talousarviomenettelyssä, 16) perustamissopimuksen 5 artiklassa määrättyjen toissijaisuusperiaatteen ja suhteellisuusperiaatteen mukaisesti, koska jäsenvaltiot eivät voi riittävällä tavalla toteuttaa tässä päätöksessä ehdotetun toiminnan tavoitteita, ne voidaan toteuttaa paremmin yhteisön tasolla toimien laajuuden ja vaikutusten vuoksi; tässä päätöksessä rajoitutaan vain siihen, mikä on vähimmäisedellytyksenä kyseisten tavoitteiden saavuttamiseksi, eikä ylitetä sitä, mikä on tätä varten tarpeen, ja 17) Kulttuuri 2000 -ohjelman tulee olla kulttuurin alalla vuodesta 2000 ainoa yhteisön toimenpideohjelma ja sen vuoksi päätös N:o 2228/97/EY olisi kumottava, OVAT PÄÄTTÄNEET SEURAAVAA: 1 artikla Kesto ja tavoitteet Perustetaan yhteisön kulttuuritoimien yhtenäinen rahoitus- ja ohjelmointiväline, jäljempänä "Kulttuuri 2000 -ohjelma", 1 päivästä tammikuuta 2000 alkavaksi ja 31 päivänä joulukuuta 2004 päättyväksi ajaksi. Kulttuuri 2000 -ohjelmalla pyritään edistämään Euroopan kansojen yhteistä kulttuurialuetta. Tässä yhteydessä ohjelmalla tuetaan luovien taiteilijoiden, kulttuurialan toimijoiden, yksityisten ja julkisten rahoittajien, kulttuurialan verkostojen toiminnan ja muiden osapuolten sekä jäsenvaltioiden ja muiden ohjelmaan osallistuvien valtioiden kulttuurilaitosten välistä yhteistyötä seuraavien tavoitteiden saavuttamiseksi: a) kulttuurivuoropuhelun ja Euroopan kansojen kulttuurin ja historian keskinäisen tuntemuksen edistäminen; b) luovuuden ja valtioiden rajojen yli tapahtuvan kulttuurin levittämisen edistäminen sekä taiteilijoiden, muiden luovan työn tekijöiden ja kulttuurialan toimijoiden ja ammattilaisten sekä heidän teostensa liikkuvuuden estäminen, erityisesti nuoria ja sosiaalisesti epäedullisessa asemassa olevia sekä kulttuurien monimuotoisuutta painottaen; c) kulttuurin monimuotoisuuden korostaminen ja uusien kulttuurin ilmaisumuotojen kehittäminen; d) Euroopassa yhteisen eurooppalaisen kulttuuriperinnön jakaminen ja esiin tuominen; kulttuurin taitotiedon levittäminen ja hyvien käytäntöjen edistäminen, jotka koskevat kulttuuriperinnön säilyttämistä ja suojelemista; e) kulttuurin merkityksen huomioon ottaminen sosioekonomisessa kehityksessä; f) Euroopan kulttuurien ja Euroopan ulkopuolisten kulttuurien välisen vuoropuhelun ja keskinäisen vaihdon edistäminen; g) kulttuurin tunnustaminen niemenomaisesti sekä taloudelliseksi että sosiaaliseen integroitumiseen ja kansalaisuuteen vaikuttavaksi tekijäksi. Kulttuuri 2000 -ohjelmalla edistetään tehokasta yhteensovittamista yhteisön muiden politiikkojen puitteissa toteutettavien, kulttuuriin liittyvien toimien kanssa. 2 artikla Kulttuuritoimien ja -tapahtumien lajit Edellä 1 artiklassa mainitut tavoitteet toteutetaan seuraavin tavoin: - erityiset innovatiiviset ja/tai kokeilevat toimet, - kulttuurialan yhteistyötä koskeviin rakenteellisiin ja monivuotisiin sopimuksiin sisältyvät yhteistoimet, - erityiset eurooppalaiset ja/tai kansainväliset kulttuuritapahtumat. Toimet ja niiden toteuttamistoimenpiteet esitetään liitteessä I. Toimet ovat joko alakohtaisia (koskevat yhtä kulttuurin alaa) tai monialaisia (koskevat useita kulttuurin aloja). 3 artikla Talousarvio Rahoituspuitteet Kulttuuri 2000 -ohjelman toteuttamiseksi 1 artiklassa tarkoitettuna kautena vahvistetaan 167 miljoonaksi euroksi. Budjettivallan käyttäjä myöntää vuosittaiset määrärahat rahoitusnäkymien rajoissa. 4 artikla Täytäntöönpano 1. Komissio toteuttaa Kulttuuri 2000 -ohjelmaa tämän päätöksen mukaisesti. 2. Komissiota avustaa komitea, jossa on kaksi edustajaa kustakin jäsenvaltiosta ja jonka puheenjohtajana on komission edustaja. Komitean jäsenten apuna voi olla asiantuntijoita tai neuvonantajia. 3. Komission edustaja toimittaa komitealle ehdotuksen toimenpiteistä, jotka koskevat: - liitteessä I esitettyjen toimenpiteiden tärkeysjärjestystä ja yleisiä suuntaviivoja sekä toimenpiteitä koskevaa vuosittaista työsuunnitelmaa, - yleistä tasapainoa kaikkien toimien kesken, - liitteessä I esitettyjen hankkeiden eri tyyppejä koskevia yksityiskohtaisia sääntöjä ja valintaperusteita (toimet I.1, I.2, ja I.3), - yhteisön myöntämää taloudellista tukea (määrät, kesto, jakautuminen ja edunsaajat), - Kulttuuri 2000 -ohjelman seurantaa ja arviointia koskevia yksityiskohtaisia sääntöjä sekä 7 artiklassa säädetyn arviointikertomuksen päätelmiä ja kaikkia kyseisestä arviointikertomuksesta johtuvia tämän ohjelman mukauttamistoimenpiteitä. Komitea antaa lausuntonsa ensimmäisessä alakohdassa tarkoitetuista toimenpide-ehdotuksista määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komitean kuuluvien jäsenvaltioiden edustajien painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa noudatetaan seuraavaa: a) komissio lykkää päättämiensä toimenpiteiden soveltamista kahdella kuukaudella ilmoituksen tekopäivästä; b) neuvosto voi määräenemmistöllä päättää asiasta toisin a alakohdassa tarkoitetun ajan kuluessa. 4. Komissio voi kuulla komiteaa mistä tahansa sellaisesta Kulttuuri 2000 -ohjelman täytäntöönpanoa koskevasta asiasta, joka ei kuulu 3 kohdan piiriin. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; jokaiselle jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. 5 artikla Yhdenmukaisuus ja täydentävyys Kulttuuri 2000 -ohjelmaa toteutettaessa komissio varmistaa yhteistyössä jäsenvaltioiden kanssa, että se ja asianomaiset yhteisön politiikat ja toimet, joilla on vaikutusta kulttuurin alalla, ovat keskenään yhdenmukaisia ja toisiaan täydentäviä. Tähän voi liittyä mahdollisuus ottaa mukaan täydentäviä hankkeita, jotka rahoitetaan muiden yhteisön ohjelmien kautta. 6 artikla Kolmannet maat ja kansainväliset järjestöt Euroopan talousalueen maat sekä Kypros ja Keski- ja Itä-Euroopan assosioituneet maat voivat osallistua Kulttuuri 2000 -ohjelmaan näiden maiden kanssa jo tehdyissä tai myöhemmin tehtävissä assosiaatiosopimuksissa tai yhteisön ohjelmiin osallistumista koskevissa assosiaatiosopimusten lisäpöytäkirjoissa vahvistetuin edellytyksin. Kulttuuri 2000 -ohjelma mahdollistaa myös yhteistyön muiden kolmansien maiden kanssa, jotka ovat tehneet kulttuurilausekkeita sisältäviä assosiaatio- tai yhteistyösopimuksia, käyttäen lisämäärärahoja, jotka asetetaan käytettäväksi näiden maiden kanssa sovittavin menettelyin. Kulttuuri 2000 -ohjelma mahdollistaa yhteiset toimet toimivaltaisten kulttuurialan kansainvälisten järjestöjen, kuten Unescon tai Euroopan neuvoston kanssa yhteisrahoituksen pohjalta ja noudattaen jokaisen toimielimen ja järjestön omia, 2 artiklassa lueteltujen kulttuuritoimien ja tapahtumien toteuttamista koskevia sääntöjä. 7 artikla Arviointi ja seuranta Komissio esittää vuoden 2002 aikana Euroopan parlamentille, neuvostolle ja alueiden komitealle yksityiskohtaisen arviointikertomuksen Kulttuuri 2000 -ohjelman tuloksista ottaen huomioon sen tavoitteet ja liittää siihen tarvittaessa ehdotuksen tämän päätöksen muuttamisesta. Kultttuuri 2000 -ohjelman päätyttyä komissio esittää Euroopan parlamentille, neuvostolle ja alueiden komitealle ohjelman toteuttamista koskevan kertomuksen. Lisäksi komissio esittää Euroopan parlamentille, neuvostolle ja alueiden komitealle vuosittain Kulttuuri 2000 -ohjelman toteuttamisen edistymistä koskevan lyhyen kertomuksen. 8 artikla Kumoaminen Kumotaan päätös N:o 2228/97/EY 1 päivästä tammikuuta 2000. 9 artikla Voimaantulo Tämä päätös tulee voimaan 1 päivänä tammikuuta 2000. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 211, 7.7.1998, s. 18. (2) EYVL C 51, 22.2.1999, s. 68. (3) Euroopan parlamentin lausunto, annettu 5. marraskuuta 1998 (ei vielä julkaistu virallisessa lehdessä), neuvoston yhteinen kanta, vahvistettu 28. kesäkuuta 1999 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL C 305, 7.10.1997, s. 1. (5) EYVL L 99, 20.4.1996, s. 20. (6) EYVL L 291, 24.10.1997, s. 26. (7) EYVL L 305, 8.11.1997, s. 31. (8) EYVL C 102, 4.4.1996, s. 1. LIITE I KULTTUURI 2000 -OHJELMAN TOIMINNOT JA TOTEUTTAMISTOIMENPITEET I. Toimien ja tapahtumien kuvaus I.1 Erityiset innovatiiviset ja/tai kokeilevat toimet Yhteisö tukee (esimerkiksi apurahoin, seminaarein ja konferenssein, tutkimuksin, tietoisuutta lisäävin toimenpitein) vuosittain yhteistyöhankkeita, joihin osallistuu kulttuurialan toimijoita useasta jäsenvaltiosta ja muista ohjelmaan osallistuvista valtioista tämän päätöksen 4 artiklan mukaisen komitean lausunnon mukaan määritettyjen painopistealueiden pohjalta. Nämä toimet kestävät periaatteessa yhden vuoden ja kestoaikaa voidaan jatkaa kahdella vuodella. Kyseisten alakohtaisten (yhtä kulttuurin alaa koskevien) tai monialaisten (useita kulttuurin aloja koskevien) toimien olisi oltava innovatiivisia ja/tai kokeilevia, ja niiden tarkoituksena olisi erityisesti oltava: i) asettaa pääpaino kulttuuritarjonnan saattamiselle helpommin kaikkien eri sosiaaliryhmistä, alueilta ja kulttuuritaustoista olevien eurooppalaisten, erityisesti nuorten ja heikoimmassa asemassa olevien, ja lisätä heidän osallistumistaan siihen; ii) edistää uusien kulttuurin ilmaisumuotojen syntymistä ja leviämistä perinteisillä kulttuurin aloilla ja niiden ohella (kuten musiikki, esittävät taiteet, kuvataiteet, valokuvaus, arkkitehtuuri, kirjallisuus, kirjat, lukeminen sekä kulttuuriperintö, mukaan lukien kulttuurimaisema ja lastenkulttuuri); iii) tukea hankkeita, joiden tarkoituksena on parantaa kirjojen saatavuutta ja lukemismahdollisuuksia sekä kouluttaa alan ammattilaisia; iv) tukea koko Euroopan kannalta merkittävän yhteisen kulttuuriperinnön säilyttämiseen, jakamiseen, esiin tuomiseen ja suojelemiseen Euroopan tasolla tähtääviä yhteistyöhankkeita; v) edistää erilaisille yleisöryhmille soveltuvien multimediatuotteiden kehittämistä, jotta Euroopan taiteellinen luominen ja kulttuuriperintö olisivat hyvin esillä ja kaikkien ulottuvilla; vi) rohkaista aloitteita, kokemusten vaihtoa ja yhteistyötä sosiaalisen integraation, erityisesti nuorten integraation parissa työskentelevien kulttuuri- ja sosiokulttuurialan toimijoiden välillä; vii) tukea Euroopan ja muiden kulttuurien välistä kulttuurin vuoropuhelua ja keskinäistä vaihtoa rohkaisemalla erityisesti jäsenvaltioiden ja kolmansien maiden kulttuurilaitosten ja/tai muiden toimijoiden välistä yhteistyötä yhteistä etua koskevissa kysymyksissä; viii) edistää elävien kulttuuritapahtumien levittämistä tietoyhteiskunnan tarjoamien uusien teknologioiden avulla. Yhteisön tuki saa olla enintään 60 prosenttia erityistoimen talousarviosta. Useimmissa tapauksissa sen on oltava vähintään 50000 euroa tai enintään 150000 euroa vuodessa. I.2 Valtioiden välistä kulttuurialan yhteistyötä koskeviin rakenteellisiin ja monivuotisiin sopimuksiin sisältyvät yhteistoimet Eurooppalaisen lisäarvon saamiseksi Kulttuuri 2000 -ohjelmalla edistetään kulttuurialan yhteistyösopimusten avulla tapahtuvaa tiiviimpää yhteistyötä. Ohjelmalla edistetään esimerkiksi laajojen ja jäsentyneiden yhteistyöalojen syntymistä muun muassa jäsenvaltioiden ja muiden ohjelmaan osallistuvien valtioiden kulttuurialan toimijoiden verkkojen sekä kulttuurialan järjestöjen ja tutkimuslaitosten osallistumisen kautta. Kulttuurialan yhteistyötä koskevilla sopimuksilla pyritään toteuttamaan rakenteellisia ja monivuotisia kulttuuritoimia useiden jäsenvaltioiden toimijoiden ja muiden Kulttuuri 2000 -ohjelmaan osallistuvien valtioiden toimijoiden välillä. Yhteistyösopimukset koskevat valtioiden rajat ylittäviä toimia yhdellä kulttuurin alalla (alakohtaiset toimet), kuten musiikin, esittävien taiteiden, kuvataiteiden, kirjallisuuden, kirjojen, lukemisen ja kääntämisen sekä kulttuuriperinnön alalla. Sopimuksilla edistetään lisäksi moniin eri aloihin kuuluvien yhteistoimien toteuttamista (synergiaan perustuvat monialaiset toimet) eli useiden kulttuurin alojen yhteennivomista käyttämällä myös uusiamedioita. Ehdotettuihin kulttuuriyhteistyösopimuksiin, joiden kesto on enintään kolme vuotta ja joihin sisältyy vuosittainen kertomus toteutetuista toimista,, sisältyvät kaikki seuraavat toimet tai osa niistä: i) taideteosten ja -esitysten yhteistuotanto ja levittäminen niiden saattamiseksi yleisön ulottuville; ii) taiteilijoiden, luovaa työtä tekevien ja muiden kulttuurialan toimijoiden liikkuvuus; iii) kulttuurialan ammattilaisten jatkokoulutus ja kokemusten vaihto; iv) uusien teknologioiden käyttö; v) tutkimustyö, tiedon ja taidon levittäminen, kulttuurin moninaisuuden ja monikielisyyden esiin tuominen; vi) Euroopan kansojen yhteisen historian, juurien ja kulttuuriarvojen sekä niiden yhteisen kulttuuriperinnön keskinäisen tuntemuksen edistäminen. Kulttuurialan yhteistyötä koskevien sopimusten täytäntöönpanoa varten myönnetään yhteisön tukea tämän päätöksen 4 artiklassa tarkoitetun komitean annettua asiasta lausuntonsa. Yheitsön tuki saa olla enintään 60 prosenttia kulttuuriyhteistyösopimuksen talousarviosta. Sen on oltava vähintään 200000 tai enintään 350000 euroa vuodessa. Tukea voidaan korottaa enintään 20 prosenttia, jotta katettaisiin yhteistyösopimuksen hallinnointiin liittyvät kulut. I.3 Erityiset eurooppalaiset tai kansainväliset kulttuuritapahtumat Näillä laaja-alaisilla ja merkittävillä tapahtumilla on tarkoitus herättää laajalti huomiota Euroopan kansalaisten keskuudessa, lisätä tietoisuutta samaan yhteisöön kuulumisesta ja Euroopan unionin jäsenvaltioiden kulttuurien monimuotoisuuden tuntemusta sekä edistää kulttuurienvälistä ja kansainvälistä vuoropuhelua. Tällaisia tapahtumia ovat erityisesti seuraavat: i) Euroopan kulttuuripääkaupunki ja Euroopan kulttuurikuukausi; ii) kulttuurialan vuoropuhelun edistäminen niin yhteisössä kuin sen ulkopuolellakin järjestämällä symposiumeja yleisesti kulttuurin kannalta merkityksellisistä aiheista; iii) Euroopan taiteellisen lahjakkuuden, erityisesti nuorten lahjakkuuksien, tunnustaminen ja esiin tuominen; iv) innovatiivisten, erityisen kiinnostavien ja yleisesti kansalaisten ulottuvilla olevien kulttuuritapahtumien järjestäminen erityisesti kulttuuriperinnön alalla, joissa yhdistyvät erityisesti koulutus, taide ja kulttuuri. Näihin toimiin liittyvät painopistealueet määritetään tämän päätöksen 4 artiklassa tarkoitetun annettua asiasta lausuntonsa. Yhteisön tuki saa olla enintään 60 prosenttia erityisten kulttuuritapahtumien talousarviosta. Sen on oltava vähintään 200000 euroa ja enintään miljoona euroa vuodessa i alakohdassa tarkoitetuille hankkeille. Vastaavat raja-arvot ii-iv alakohdassa tarkoitetuille hankkeille ovat useimmissa tapauksissa vähintään 150000 euroa vuodessa ja kaikissa tapauksissa enintään 300000 euroa vuodessa. Edellä I.1, I.2 ja I.3 jaksossa esitettyihin kolmenlaisiin toimiin sovelletaan joko alakohtaista (yhtä kulttuurin alaa koskevaa) tai monialaista (useita kulttuurin aloja yhdistävää) lähestymistapaa. Liitteessä II on viitteellinen kuvaus näistä lähestymistavoista. II. Yhteensovittaminen yhteisön muiden kulttuurialan välineiden kanssa Komissio varmistaa yhteensovittamisen yhteisön muiden, kulttuurialalla vaikuttavien välineiden kanssa erityisin toimin, kulttuurialan yhteistyötä koskevin sopimuksin ja erityisin kulttuuritapahtumin, tavoitteena ennen kaikkea edistää ja järjestää yhteistyötä sellaisten alojen kesken, joilla on yhteisiä ja samaan tähtääviä pyrkimyksiä, esimerkiksi: - kulttuuri ja matkailu (kulttuurimatkailun kautta), - kulttuuri, opetus ja nuoriso (erityisesti esittämällä kouluissa ja oppilaitoksissa eurooppalaista kulttuuria esitteleviä audiovisuaalisia ja multimediatuotteita, joita kommentoivat teosten tekijät tai esittäjät), - kulttuuri ja työllisyys (tukemalla kulttuurialan työpaikkojen luomista erityisesti uusilla kulttuurialoilla), - kulttuuri ja ulkosuhteet, - kulttuurialan tilastot, jotka pohjautuvat vertailukelpoisten tilastotietojen vaihtoon yhteisön tasolla, - kulttuuri ja sisämarkkinat, - kulttuuri ja tutkimus, - kulttuuri ja kulttuuriesineiden vienti. III. Viestintä Yhteisön tukea saavien on mainittava tuesta selvästi mahdollisimman näkyvällä tavalla kaikessa hanketta koskevassa tiedotuksessa ja viestinnässä. IV. Tekninen apu ja liitännäistoimet Kulttuuri 2000 -ohjelmaa toteuttaessaan komissio voi käyttää teknistä apua antavia järjestöjä, mihin tarvittava rahoitus on otettu ohjelman kokonaisrahoitukseen. Se voi käyttää myös asiantuntijoita tai asiantuntijaverkkoja samoin edellytyksin. Lisäksi komissio voi järjestää arviointeja, seminaareja, symposiumeja tai muita asiantuntijatapaamisia, jotka voivat tukea Kulttuuri 2000 -ohjelman toteuttamista. Komissio voi myös toteuttaa tiedottamiseen sekä tiedon julkistamiseen ja levittämiseen liittyviä toimia. V. Yhteyspisteet Komissio ja jäsenvaltiot järjestävät ja tehostavat Kulttuuri 2000 -ohjelman toteuttamisessa hyödyllisten tietojen vapaaehtoista keskinäistä vaihtoa apunaan kulttuurin yhteyspisteet, joiden tehtävänä on: - Kulttuuri 2000 -ohjelman edistäminen, - rohkaista mahdollisimman monia ammattilaisia osallistumaan kyseisiin toimiin, - varmistaa tehokas yhteydenpito jäsenvaltioiden tukea myöntävien laitosten kanssa, edistääkseen Kulttuuri 2000 -ohjelman toimien ja kansallisten tukitoimenpiteiden välistä täydentävyyttä. VI. Budjettivarojen jakautuminen VI.1 Toiminnan alkaessa, viimeistään 1 päivänä maaliskuuta kunakin vuonna, komissio esittää komitealle ennakkoarvion budjettivarojen jakautumisesta eri toimien kesken ottaen huomioon päätöksen 1 artiklan mukaiset tavoitteet. VI.2 Käytettävissä olevat varat jaetaan sisäisesti seuraavia alustavia suuntaviivoja noudattaen: a) Erityisiin innovatiivisiin ja/tai kokeileviin toimiin myönnettyjen varojen olisi oltava noin 40 prosenttia Kulttuuri 2000 -ohjelman vuosibudjetista. b) Valtioiden välistä kulttuurialan yhteistyötä koskeviin rakenteellisiin ja monivuotisiin sopimuksiin sisältyville toimille myönnettyjen varojen olisi oltava noin 40 prosenttia Kulttuuri 2000 -ohjelman vuosibudjetista. c) Erityisille ulottuvuudeltaan eurooppalaisille ja/tai kansainvälisille kulttuuritapahtumille myönnettävien varojen olisi oltava noin 10 prosenttia Kulttuuri 2000 -ohjelman vuosibudjetista. d) Muiden kustannusten, mukaan lukien yhteyspisteisiin liittyvien kustannusten olisi oltava noin 10 prosenttia Kulttuuri 2000 -ohjelman vuosibudjetista. VI.3 Kaikki edellä esitetyt prosenttimäärät ovat suuntaa-antavia ja komitea voi mukauttaa niitä tämän päätöksen 4 artiklassa tarkoitetun menettelyn mukaisesti. LIITE II ALAKOHTAISTEN JA MONIALAISTEN LÄHESTYMISTAPOJEN VIITTEELLINEN KUVAUS Tähän ohjelmaan kuuluvat kolme tointa ovat lähestymistavaltaan joko alakohtaisia (koskevat ainoastaan yhtä kulttuurialaa) tai monialaisia (sisältävät useita kulttuurialoja). Näitä voidaan alustavasti tarkastella seuraavalla tavalla:I. Alakohtainen lähestymistapa Tämä tarkoittaa lähestymistapaa, jossa pyritään ottamaan huomioon kunkin kulttuurialan erityistarpeet, erityisesti: a) seuraavilla aloilla: musiikki, esittävät taiteet, kuvataiteet, valokuvaus, arkkitehtuuri ja lastenkulttuuri sekä taiteen muut ilmaisumuodot (esimerkiksi multimedia- ja katutaide); tässä lähestymistavassa (tulisi kunkin kulttuurialan erityispiirteet huomioon ottaen: - edistää kulttuurin alan toimijoiden vaihtoja ja yhteistyötä, - tukea taiteilijoiden ja heidän teostensa liikkuvuutta Euroopassa, - parantaa koulutus- ja jatkokoulutusmahdollisuuksia erityisesti silloin, kun niihin liittyy kulttuurialalla työskentelevien liikkuvuuden parantaminen, - kannustaa luovuuteen tukemalla eurooppalaisia taiteilijoita ja heidän teoksiaan edistävän toiminnan toteuttamista edellä mainituilla aloilla Euroopassa ja edistämällä maailman eri kulttuurien kanssa käytävää vuoropuhelua ja vaihtoja, - tukea aloitteita, joissa luovuutta käytetään edistämään sosiaalista integroitumista. b) Kirjojen, lukemisen ja kääntämisen osalta lähestymistavan tavoitteena on: - edistää eri jäsenvaltioiden ja muiden ohjelmaan osallistuvien maiden sekä kolmansien maiden laitosten ja/tai yksilöiden välistä vaihtoa ja yhteistyötä, - parantaa Euroopan kansojen kirjallisten teosten ja historian tuntemusta ja niiden levittämistä tukemalla kirjallisuuden, näytelmien ja tietokirjojen kääntämistä, - edistää kirja-alalla ja lukemiseen liittyvissä ammateissa työskentelevien liikkuvuutta ja jatkokoulutusta, - parantaa kirjan ja lukemisen asemaa ja edistää erityisesti nuorten ja yhteiskunnan vähäosaisten lukemisharrastusta. c) Euroopan kannalta merkittävän kulttuuriperinnön osalta, erityisesti henkisen ja aineellisen, irtaimen ja kiinteän kulttuuriperinnön (museot ja kokoelmat, kirjastot, arkistot, mukaan lukien valokuva-arkistot, kulttuurin alan teoksista koostuvat audiovisuaaliset arkistot), arkeologisen ja vedenalaisen kulttuuriperinnön, arkkitehtonisen kulttuuriperinnön, kaikkien kulttuuripaikkojen ja -maisemien (kulttuuri- ja luonnonkohteet) tulisi tämän lähestymistavan mukaisesti: - edistää Euroopan kulttuuriperinnön konservointiin ja restaurointiin tähtääviä yhteistyöhankkeita, - edistää laitosten ja/tai yksilöiden välisen kansainvälisen yhteistyön kehittämistä taitotiedon vaihdon sekä kulttuuriperinnön säilyttämistä ja suojelua koskevien parhaiden käytäntöjen edistämiseksi, - saattaa kulttuuriperintö, silloin kun siihen liittyy eurooppalainen ulottuvuus, paremmin kaikkien ulottuville ja edistää suuren yleisön, erityisesti lasten, nuorten, ja niiden, joiden ulottumattomissa kulttuuri on, sekä Euroopan yhteisön maaseutualueilla tai syrjäisillä alueilla asuvien aktiivista osallistumista, - edistää kulttuurialalla työskentelevien liikkuvuutta ja kulttuuriperintöä koskevaa koulutusta, - edistää kansainvälistä yhteistyötä uusien teknologioiden ja innovaatioiden kehittämiseksi kulttuuriperinnön eri aloilla sekä perinteisten käsityötaitojen ja menetelmien säilyttämiseksi, - ottaa kulttuuriperintö huomioon yhteisön muissa politiikoissa ja ohjelmissa, - edistää yhteistyötä kolmansien maiden ja toimivaltaisten kansainvälisten järjestöjen kanssa. II. Monialainen lähestymistapa Lähestymistavalla pyritään edistämään synergiaa ja kehittämään kulttuuriteosten luomista edistämällä alojen välistä toimintaa, jossa useat kulttuurin eri alat ovat mukana sekä tukemalla yhteistoimintaa, jossa on mukana useita yhteisön ohjelmia ja politiikkoja (erityisesti koulutusta, nuorisoa, ammatillista koulutusta, työllisyyttä jne. koskevia). NEUVOSTON PERUSTELUT I JOHDANTO 1. Komissio antoi 28. toukokuuta 1998 Euroopan parlamentille ja neuvostolle ehdotuksen päätökseksi kulttuuriyhteistyön yhtenäisen rahoitus- ja ohjelmointivälineen perustamisesta (asiak. 8348/89 CULTURE 23 CODEC 255 - KOM(98) 266 lopull.). 2. Euroopan parlamentti antoi lausuntonsa 5. marraskuuta 1998. 3. Alueiden komitea antoi lausuntonsa 19. marraskuuta 1998. 4. Komissio antoi 17. marraskuuta 1998 Euroopan parlamentille ja neuvostolle muutetun ehdotuksen (asiak. 13150/98 CULTURE 87 CODEC 630 - KOM(1998) 673 lopull.). II EHDOTUKSEN TAVOITE Ehdotuksella pyritään määrittämään yhteisön kulttuuritoiminnan puitteet vuosiksi 2000-2004 luomalla kulttuuriyhteistyön yhtenäinen rahoitus- ja ohjelmointiväline. 1. Yleisiä huomioita Neuvosto on yhteisessä kannassaan hyväksynyt komission ehdotuksen lähes sellaisenaan, mutta tehnyt siihen joitakin toivottavina pitämiään muutoksia. 2. Erityisiä huomioita 2.1 Neuvoston komission ehdotukseen tekemät huomattavat muutokset 2.1.1 Tavoitteet ja painopistealueet Neuvosto on muuttanut päätöksen 1 artiklaa (Kesto ja tavoitteet) jonkin verran painottaakseen selvemmin nuoria ja sosiaalisesti epäedullisessa asemassa olevia henkilöitä sekä kulttuurien monimuotoisuutta. Se on myös korostanut Euroopan kulttuurien ja Euroopan ulkopuolisten kulttuurien välisen vuoropuhelun ja keskinäisen vaihdon edistämistä. 2.1.2 Budjettivarojen jakautuminen Neuvosto on pitänyt tarpeellisena muuttaa komission ehdotusta siten, että ilmoitetaan budjetin ohjeellinen jakautuminen toimien eri lajeille. Se on siten ilmaissut toivovansa, että ohjelman vuosibudjetti jaetaan seuraavasti: erityiset toimet 40 %, yhteistoimet 40 %, erityiset kulttuuritapahtumat 10 % ja muut kulut 10 %. Lisäksi se on halunnut rajoittaa erityisille kulttuuritapahtumille (muut kuin Euroopan kulttuuripääkaupunki ja Euroopan kulttuurikuukausi -tapahtumat) myönnettävää yhteisön tukea tarkentamalla, että yhteisön tuki tällaisille hankkeille on useimmissa tapauksissa vähintään 150000 euroa vuodessa ja enintään 300000 euroa vuodessa. 2.1.3 Komiteamenettely Neuvosto on katsonut olevan tarpeen muuttaa komission 4 artiklassa (Täytäntöönpano) ehdottaman komiteatyypin hallintokomiteaksi, joka on komiteamenettelystä 13. heinäkuuta 1987 tehdyn päätöksen mukaan tyyppiä II b. 2.2 Euroopan parlamentin tarkistukset 2.2.1 Komission hyväksymät parlamentin tarkistukset Komissio hyväksyi sellaisenaan, osittain ta sisällöllisesti, 14 parlamentin esittämästä 27 tarkistuksesta. Nämä tarkistukset ovat seuraavat: (numero) 2, 4, 5, 6, 7, 9, 10, 12, 13, 14, 15, 19, 21 ja 23. 2.2.2 Neuvoston hyväksymät parlamentin tarkistukset Neuvosto hyväksyi sellaisenaan, osittain tai sisällöllisesti, yhdeksän parlamentin esittämää tarkistusta. Nämä tarkistukset ovat seuraavat: (numero) 4, 5, 7, 8, 9, 12, 14, 19 ja 21. 2.2.3 Neuvoston hylkäämät parlamentin tarkistukset Neuvosto ei hyväksynyt seuraavia tarkistuksia: - Tarkistus 1 Päätöksen nimi Neuvosto katsoo, että ilmaisu "kulttuuriyhteistyö" on sopivampi kuin "kulttuuripolitiikka". - Tarkistus 2 Uusi johdanto-osan kappale 1 a Neuvosto ei ole tästä tarkistuksesta yhtä mieltä parlamentin kanssa. - Tarkistus 3 Uusi johdanto-osan kappale 1 b Neuvosto ei ole parlamentin kanssa yhtä mieltä tästä tarkistuksesta. - Tarkistus 6 Johdanto-osan kappale 7 Neuvosto katsoo, että keskinäisen kielten tuntemuksen mainitseminen ei sovi tähän johdanto-osan kappaleeseen. - Tarkistus 10 Uusi johdanto-osan kappale 13 a Neuvosto katsoo, että parlamentin tässä tarkistuksessa mainitsemat seikat eivät kuulu tämän päätösehdotuksen piiriin. - Tarkistus 11 Johdanto-osan kappale 14 Neuvosto katsoo, että ilmaisu "kulttuuriyhteistyö" on sopivampi kuin "kulttuuripolitiikka". - Tarkistus 13 1 artiklan uusi f a kohta Neuvosto katsoo, että kulttuurituotteiden käyttö ja käyttäjien määrä on jo otettu epäsuorasti huomioon tämän artiklan muissa kohdissa. - Tarkistus 15 2 artikla Neuvosto on osittain samaa mieltä parlamentin kanssa siitä, että toimien alakohtaisuus ja monialaisuus ovat tärkeitä, mutta sen mielestä asia on ilmaistu selkeämmin yhteisen kannan liitteessä II. - Tarkistus 16 3 artikla Neuvosto katsoo, että komission ehdottamat määrärahat (167 miljoonaa euroa) ovat riittävät. - Tarkistukset 17 ja 18 4 artikla ja uusi 4 a artikla Neuvosto katsoo, että 4 artiklan on sisällettävä komiteamenettelyä koskevat säännökset ja että siinä on noudatettava 13. heinäkuuta 1987 tehtyä asiaa koskevaa neuvoston päätöstä. - Tarkistus 20 6 artikla Neuvosto katsoo, että yhteisen kannan 7 artiklan säännökset riittävät turvaamaan Kulttuuri 2000 -ohjelman moitteettoman arvioinnin ja seurannan. - Tarkistus 22 Liite I (johdanto-osa) Neuvosto katsoo, että komission ehdotuksessa oleva johdanto-osa poistettava. - Tarkistus 23 Liite I, osa I Neuvosto on osittain samaa mieltä parlamentin kanssa siitä, että toimien alakohtaisuus ja monialaisuus ovat tärkeitä, mutta sen mielestä asia on ilmaistu selkeämmin yhteisen kannan liitteessä II. Se katsoo myös, että yhteisen kannan liitteen I osa I sisältää kaikki tarvittavat yksityiskohdat. - Tarkistus 24 Liite I, osa II Neuvosto katsoo, että yhteisen kannan liitteen I osa I sisältää jo joitakin tämän parlamentin tarkistuksen kohtia. - Tarkistukset 25, 26 ja 27 Liite I, osat III, IV ja V Neuvosto haluaa säilyttää yhteisen kannan liitteen I osissa III, IV ja V olevat säännökset. III JOHTOPÄÄTÖS Neuvosto pitää yhteistä kantaansa tasapainoisena ja katsoo, että siinä luodaan selkeät puitteet yhteisön kultturialan toiminnalle vuosina 2000-2004.